Музей народной архітектуры в Бардеёвскых Купелях

Музей народной архітектуры в Бардеёвскых Купелях (словен. Múzeum ľudovej architektúry v Bardejovských Kúpeľoch) є сканзен (музей в природї) в рамках Шарішского музея в Бардеёві (Словакія). Представлять архітектуру Словаків і Русинів Вышнёго Шаріша і северного Земпліна од 18. до 20. стороча. Музей быв отвореный в роцї 1965 і став першым сканзеном на Словакії. Обєкты В музею представлены штири тіпы будов: Бывалны будовы (зрубовы хыжы): хыжа худобного рольника, Фрічка, 1887 хыжа худобного рольника, Грабова Розтока, 1896 хыжа середнёго рольника, Пітрова, 1896 бывална будова дрібного рольника, Мальців, 1899 рольникова хыжа, Крачунівцї, кінець 19. стороча Ґаздівскы будовы: сыпанцї з Пітровой, Крачуновець, Мальцова і Андріёвой пелевнї з Ганковець і Тарбая студня сушарня на овочі хлїв з Выкріпу пчолник з деревяныма уліями, найстаршый датованый улій на Словакії (1691) Технічны будовы: валило (заряджіня на выробу сукна) з Лївова, 1888/1948 вертяче заряджіня на выробу водоводных рул з Бардеёва, 18. стороча/1932 шмыкня (ковальска дїлня) з Абрагамовець репліка польного (вонкового) горчарьского пеца Сакралны будовы: церьков св. Миколая зо Збою, 1766 дзвоніця з капуров з Нижнёго Орлика, 1763 дзвоніця з Нїмцовець каплічка св. Яна Непомуцького з другой половины 18. стороча церьков з Микулашовой, 1730 (мимо сканзена) Одказы Експозіція народной архітектуры на сайтї Шарішского музея Музей народной архітектуры на порталї Muzeum.SK Тоты даны суть часточно або цалком основаны на перекладї статї Muzeum Architektury Ludowej w Bardejowie-Zdroju на польскій Вікіпедії. Референції